
ANUNȚ DE RECRUTARE ȘI SELECȚIE PERSONAL
Pentru posturi înființate în afara organigramei pentru desfășurarea de activități în cadrul proiectului “Întărirea capacității profesioniștilor în lucrul cu persoanele cu dizabilități”, cod SMIS: 362911


           Autoritatea Națională pentru Protecția Drepturilor Persoanelor cu Dizabilități, în vederea implementării proiectului “Întărirea capacității profesioniștilor în lucrul cu persoanele cu dizabilități”, cod SMIS: 362911 demarează procedura de selecție a experților externi, în afara organigramei, pentru posturile de mai jos:

	Funcția
	Activitatea conform cererii de finanțare
	Cod COR 
	Norma de lucru/lună
	
Perioada contractuală
(luni)
	Categoria în care se încadrează expertul–nivel de remunerare/
experiență 
	Număr de experți

	Expert extern A1.1

	A1.1 Identificarea, selecția și recrutarea grupului țintă
	242104_ responsabil proces
	84 ore/luna repartizate inegal
	6
	Expert extern-Experiența profesională între 2-5 ani vechime în specialitate
	1

	Expert extern A1.3
	A1.3
Formarea managerilor de caz în abordarea centrată pe persoană
	242104_ responsabil proces
	84 ore/luna repartizate inegal
	9
	Expert extern-Experiența profesională 10 ani în specialitate
	1

	Expert extern A3.1
	A3.1
Analiza cadrului de reglementare în domeniul accesibilității în mediul fizic, informațional și comunicațional
	242104_ responsabil proces
	84 ore/luna repartizate inegal
	9
	Expert extern-Experiența profesională 10 ani vechime în specialitate
	6

	Responsabil achiziții extern A6.1
	A6.1
Coordonare proiect, management financiar, achiziții publice, monitorizare și evaluare, întâlniri de management
	132448 _
manager achiziții 
	84 ore/luna repartizate inegal
	25
	Expert extern-Experiența profesională între 5 - 10 ani vechime în specialitate
	1

	TOTAL NUMĂR DE PERSOANE
	9


*Contractele individuale de muncă se vor încheia începând cu data semnării acestora de către ambele părți, până la data finalizării activității din cadrul proiectului, conform graficului de implementare din cererea de finanțare.



Condiții specifice pentru ocuparea posturilor vacante:
	Funcția
	Studii solicitate 
	Experiență de muncă specifică* în unul dintre domeniile 
	Experiență profesională specifică
	Criterii constituind un avantaj

	Expert extern A1.1
	Studii superioare absolvite cu diplomă de licență în domeniile:
-asistență socială,
- psihologie,
-psiho pedagogie specială,
- sociologie,
-statistică și informatică.
	Experiență specifică demonstrabilă în
recrutare grup țintă / comunicare /furnizare de servicii sociale în comunitate/expert în alte  proiecte finanțate prin fonduri europene.
	Experiența profesională minim 2 ani vechime în specialitate
	Domiciliul în județele: Suceava,
Bihor, 
Gorj,
Brașov.

	Expert extern 
A1.3
	Studii superioare absolvite cu diplomă de licență în domeniile:
-asistență socială
- sociologie sau științe ale educației;
- politici publice de incluziune sau terapii centrate pe persoană, constituie avantaj;

Certificat de formator autorizat, constituie avantaj.
	Experiență specifică demonstrabilă în implementarea, coordonarea sau supervizarea procesului de management de caz pentru persoane cu dizabilități sau grupuri vulnerabile/ aplicarea metodelor de planificare și abordare centrată pe persoană/ Dezvoltarea și/sau livrarea de programe de formare profesională pentru specialiști din sistemul de asistență socială.
	Experiența profesională peste 10 ani vechime în specialitate
	Nu e cazul

	Expert extern 
A3.1
	Studii superioare absolvite cu diplomă de licență în arhitectură sau inginerie civilă (construcții civile);

Studiile de master și/sau doctorat în domenii relevante constituie avantaj.
	Experiență profesională demonstrabilă în domeniul accesibilității mediului construit;

	Experiența profesională  în domeniul studiilor absolvite 10 ani vechime
	Nu e cazul

	
	Studii superioare absolvite cu diplomă de licență în informatică, automatică, calculatoare, ingineria sistemelor, tehnologia informației sau alte domenii relevante;

Studiile de master și/sau doctorat în domenii relevante constituie avantaj.
	Experiență profesională demonstrabilă în domeniul accesibilității digitale;

	
	

	
	Studii superioare absolvite cu diplomă de licență într-un domeniu relevant pentru accesibilitatea informației și comunicării;

Studiile de master și/sau doctorat în domenii relevante constituie avantaj.
	Experiență profesională demonstrabilă în domeniul accesibilității informației și comunicării;
	
	

	
	Studii superioare absolvite cu diplomă de licență în domenii relevante (de exemplu: informatică, psihopedagogie specială, inginerie biomedicală, electronică, automatică sau alte domenii conexe);

Studiile de master și/sau doctorat în domenii relevante constituie avantaj.
	Experiență profesională demonstrabilă în domeniul tehnologiilor asistive pentru accesibilitate;

	
	

	
	Studii superioare absolvite cu diplomă de licență în domenii relevante privind standardele ocupaționale și formarea profesională.

Studiile de master și/sau doctorat în domenii relevante constituie avantaj.
	Experiență profesională demonstrabilă în elaborarea standardelor ocupaționale, calificărilor profesionale, programelor de formare profesională și/sau metodologiilor de autorizare ori evaluare a competențelor profesionale;
	
	

	Responsabil achiziții extern A6.1
	Studii superioare absolvite cu diplomă de licență în domeniul juridic/economic;

Certificat de absolvire a unui curs de calificare în domeniul achizițiilor publice ,,Expert achiziții publice” acreditat de Ministerul Muncii și Ministerul Educației.
	Experiență profesională demonstrabilă în domeniul achizițiilor publice;

Experiență demonstrată în operarea platformei naționale de achiziții publice SEAP/SICAP;

Experiență în organizarea și finalizarea procedurilor de achiziție;

Experiență în redactarea strategiilor de contractare, caiete de sarcini, DUAE și Rapoarte ale procedurii.
	Experiența profesională  în domeniul achizițiilor publice între 5 - 10 ani vechime
	



Persoanele selectate urmează a fi încadrate pe bază de contract individual de muncă, pe durată determinată, cu o medie de 4 ore/zi, repartizate inegal, maximum 84 ore/lună, pe perioada aferentă fiecărei activități. Activitatea presupune deplasări pe teritoriul țării, iar desfășurarea acesteia va avea loc, în principiu, în intervalul orar 08:00–16:00, în funcție de necesitățile specifice fiecărei activități.
      Salariul tarifar este calculat în funcție de orele lucrate pentru fiecare funcție în parte, raportat la vechime conform tabelului de mai jos.

	Plafon maxim de decontare
(salariu net/ora), lei

	Funcția ocupată din cadrul proiectului 
(cheltuieli directe)
	Între 0 ani -5 ani
	Între 5 ani -10 ani
	Peste 10 ani

	Expert extern
	70 lei/net
	80 lei/net
	90 lei/net



	Exemplu: 84 ore lucrate lunar x 70 lei/oră = 5.880 lei (net)
                   84 ore lucrate lunar x 80 lei/oră = 6.720 lei (net)
                   84 ore lucrate lunar x 90 lei/oră = 7.560 lei (net)

Principalele atribuții din fișa de post ale expertului extern cu funcția de Expert extern A1.1 - subactivitatea A1.1, vor fi următoarele:
· Participă la elaborarea procedurii de identificare, selecție și recrutare a grupului țintă;
· Identifică, selectează și monitorizează grupul țintă din regiunile proiectului conform cerințelor procedurii de identificare, selecție și recrutare a grupului țintă aprobată; 
· Colaborează cu DGASPC-urile partenere pentru identificarea persoanelor eligibile; 
· Participă la procesul de recrutare pentru categoriile de grup țintă;
· Menține legătura cu coordonatorul subactivității A1.1, cu experții interni și externi implicați în derularea activității de identificare, selecție și recrutarea grupului țintă;  
· Utilizează instrumentele din Ghidul de dezinstituționalizare pentru evaluarea resurselor umane;
· Participă la încheierea convențiilor de colaborare cu DGASPC-urile nepartenere; 
· Asigură evidența și raportarea datelor privind grupul țintă; 
· Oferă suport în procesul de înscriere a participanților în programul de formare; 
· Cooperează cu persoanele responsabile pentru obținerea datelor și informațiilor necesare în derularea activității de identificare, selecție și recrutarea grupului țintă;
· Sesizează coordonatorul subactivității A1.1 aspectele care pot fi îmbunătățite la nivelul de implementare, în special aspecte ce țin de desfășurarea activității de identificare, selecție și recrutarea grupului țintă;
· Respectă procedurile de lucru și termenele limită în elaborarea documentelor de lucru;
· Răspunde la solicitările venite din partea coordonatorului/managerului de proiect pentru îndeplinirea unor sarcini conform fișei de post;
· Participă la întâlniri cu echipa de implementare fizic sau online; 
· Comunică și colaborează îndeaproape cu echipa de management a proiectului și participă la întâlnirile cu echipa de management; 
· Identifică constrângerile de implementare a proiectului și erorile care ar putea să apară pe parcursul implementării proiectului din punct de vedere al implementării campaniei de informare și conștientizare;
· Documentele justificative (livrabilele) ale activităților desfășurate se transmit lunar managerului de proiect;
· Se asigură de corectitudinea documentelor întocmite în cadrul subactivitatii A1.1;
· Se informează cu privire la regulile de implementare ale proiectului conform documentelor programatice și urmărește aplicarea acestora;
· Asigură multiplicarea, scanarea, tehnoredactarea documentelor/lucrărilor necesare subactivității proiectului;
· Întocmește în formatul solicitat în manualul beneficiarului raportul lunar de activitate (Anexa 10) împreună cu fișa lunară de pontaj (Anexa 8), corespunzător sistemului de raportare și planului de activitate, și îl transmite spre aprobare managerului de proiect;
· Participă la realizarea cererilor de rambursare, a rapoartelor de progres și a altor materiale necesare sau solicitate în cadrul proiectului, în contextul activităților de raportare;
· Arhivează documentele elaborate în cadrul subactivității A1.1-format fizic și electronic (în secțiunea rezervată proiectului);
· Cunoaște și respectă prevederile contractului de finanțare precum și ale instrucțiunilor emise de AM;
· Alte sarcini delegate de managerul de proiect. 

Principalele atribuții din fișa de post ale expertului extern cu funcția de Expert extern A1.3 – subactivitatea A1.3, vor fi următoarele:
· Sprijinirea dezvoltării și adaptarea conținuturilor programului de formare destinat managerilor de caz;
· Oferă suport tehnic și metodologic formatorilor din cadrul DGASPC în pregătirea și desfășurarea sesiunilor de formare;
· Asigură respectarea standardelor metodologice prin monitorizarea aplicării stricte a fișelor de competențe, a instrumentelor ANPDPD și a standardelor unitare la nivel național pe parcursul formării;
· Participă la coordonarea procesului de evaluare intermediară și finală a participanților, inclusiv colectarea fișelor de feedback structurat pentru ajustarea curriculumului;
· Cooperare cu rețeaua de formatori și mentori prin menținrea legăturii cu echipele de formatori și mentori prin menținerea legăturii cu echipele de formatori din cadrul DGASPC-uri;
· Colaborarea cu experții interni pentru mobilizarea managerilor de caz și facilitarea stagiilor de practică;
· Sprijină organizarea și participarea managerilor de caz;
· Respectă metodologia, standardele, procedurile și instrumentele aprobate de ANPDPD pentru implementarea activității;
· Colectarea datelor din teritoriu, monitorizarea calității procesului educațional și întocmirea rapoartelor de progres;
· Asigură confidențialitatea informațiilor și a datelor la care are acces în exercitarea atribuțiilor;
· Întocmește și transmite documentele, materialele și rapoartele aferente activităților realizate, conform cerințelor stabilite de ANPDPD;
· Îndeplinește alte sarcini specifice de expertiză, sprijin metodologic și tehnic, în limita competențelor profesionale și a responsabilităților stabilite în cadrul activității.Arhivează documentele elaborate în cadrul subactivității A1.3 - format fizic și electronic (în secțiunea rezervată proiectului);
· Cunoaște și respectă prevederile contractului de finanțare precum și ale instrucțiunilor emise de AM;
· Alte sarcini delegate de managerul de proiect. 

Principalele atribuții din fișa de post ale expertului extern în accesibilitatea mediului construit (2 posturi) cu funcția de Expert extern A3.1 – subactivitatea A3.1, vor fi următoarele:
· Analizează cadrul de reglementare și bunele practici privind accesibilitatea mediului construit la nivel național și European;
· Contribuie la elaborarea Raportului de analiză privind cadrul de reglementare a accesibilității, pentru componenta privind mediul construit;
· Contribuie la elaborarea Compendiului de accesibilizare prin integrarea recomandărilor privind accesibilizarea mediului construit;
· Contribuie la elaborarea standardului ocupațional pentru evaluatorul în accesibilitatea mediului construit;
· Contribuie la elaborarea metodologiei de autorizare a evaluatorilor în accesibilitate, pentru domeniul mediului construit;
· Contribuie la elaborarea materialelor de formare aferente pachetului de resurse;
· Participă la pilotarea pachetului de resurse și la formularea concluziilor și recomandărilor.

Principalele atribuții din fișa de post ale expertului extern în accesibilitatea digitală (1 post) cu funcția de Expert extern A3.1 – subactivitatea A3.1, vor fi următoarele:
· Analizează cadrul de reglementare și bunele practici privind accesibilitatea digitală la nivel național și European;
· Contribuie la elaborarea Raportului de analiză privind cadrul de reglementare a accesibilității, pentru componenta accesibilității digitale;
· Contribuie la elaborarea Compendiului de accesibilizare prin integrarea recomandărilor privind accesibilitatea produselor și serviciilor digitale;
· Contribuie la elaborarea standardului ocupațional pentru evaluatorul în accesibilitate digitală
· Contribuie la elaborarea metodologiei de autorizare a evaluatorilor în accesibilitate digitală;
· Contribuie la elaborarea materialelor de formare aferente pachetului de resurse;
· Participă la pilotarea pachetului de resurse și la formularea concluziilor și recomandărilor.

Principalele atribuții din fișa de post ale expertului extern în accesibilitatea informației și comunicării (1 post) cu funcția de Expert extern A3.1 – subactivitatea A3.1, vor fi următoarele:
· Analizează cadrul de reglementare și bunele practici privind accesibilitatea informației și comunicării la nivel național și European;
· Contribuie la elaborarea Raportului de analiză privind cadrul de reglementare a accesibilității, pentru componenta privind accesibilitatea informației și comunicării;
· Contribuie la elaborarea Compendiului de accesibilizare prin integrarea recomandărilor privind accesibilizarea informației și comunicării;
· Contribuie la elaborarea standardului ocupațional pentru evaluatorul în accesibilitate digitală, pentru componenta privind accesibilitatea informației și comunicării;
· Contribuie la elaborarea metodologiei de autorizare a evaluatorilor în accesibilitate digitală, pentru componenta privind accesibilitatea informației și comunicării;
· Contribuie la elaborarea materialelor de formare aferente pachetului de resurse;
· Participă la pilotarea pachetului de resurse și la formularea concluziilor și recomandărilor.

Principalele atribuții din fișa de post ale expertului extern în tehnologii asistive pentru accesibilitate (1 post) cu funcția de Expert extern A3.1 – subactivitatea A3.1, vor fi următoarele:
· Contribuie la analiza bunelor practici și a cadrului de reglementare privind tehnologiile asistive relevante pentru accesibilitate;
· Contribuie la elaborarea Raportului de analiză privind cadrul de reglementare a accesibilității, pentru componenta tehnologiilor asistive;
· Contribuie la elaborarea Compendiului de accesibilizare prin integrarea recomandărilor privind utilizarea tehnologiilor asistive în domeniul accesibilității mediului fizic, informațional și comunicațional;
· Contribuie la elaborarea standardelor ocupaționale și a metodologiei de autorizare prin integrarea competențelor privind tehnologiile asistive;
· Contribuie la elaborarea materialelor de formare aferente pachetului de resurse;
· Participă la pilotarea pachetului de resurse și la formularea concluziilor și recomandărilor.

Principalele atribuții din fișa de post ale expertului extern în standarde ocupaționale și formare profesională (1 post) cu funcția de Expert extern A3.1 – subactivitatea A3.1, vor fi următoarele:
· Analizează cadrul legislativ și metodologic privind standardele ocupaționale, calificările și formarea profesională a adulților;
· Contribuie la elaborarea standardelor ocupaționale pentru evaluatorul în accesibilitatea mediului construit și evaluatorul în accesibilitate digitală;
· Contribuie la elaborarea metodologiei de autorizare a evaluatorilor în accesibilitate;
· Contribuie la elaborarea materialelor de formare aferente pachetului de resurse;
· Participă la pilotarea pachetului de resurse și la formularea concluziilor și recomandărilor privind standardele ocupaționale, metodologia de autorizare și materialele de formare.

Principalele atribuții din fișa de post ale expertului extern cu funcția de Responsabil achiziții extern A6.1– subactivitatea A6.1, vor fi următoarele:
· Identificarea necesităților proiectului și elaborarea/actualizarea planului de achiziții;
· Alegerea, împreună cu echipa de proiect, a modalității de achiziție în funcție de valoare, obiect și legislația aplicabilă;
· Pregătirea caietelor de sarcini, specificațiilor tehnice, criteriilor de calificare și evaluare și a documentelor aferente procedurii;
· Gestionarea etapelor procedurale, inclusiv solicitări de clarificări, comunicări cu operatorii economici și respectarea termenelor;
· Asigurarea cadrului procedural pentru evaluarea ofertelor și întocmirea documentelor necesare, fără a substitui atribuțiile comisiei de evaluare, atunci când aceasta există;
· Urmărirea respectării legislației privind achizițiile publice, a procedurilor interne și a cerințelor finanțatorului;
· Păstrarea dosarelor achizițiilor și asigurarea trasabilității tuturor etapelor și deciziilor;
· Urmărirea derulării contractelor de achiziție, a termenelor, livrabilelor, modificărilor contractuale și documentelor justificative;
· Identificarea riscurilor de neconformitate, conflict de interese, incompatibilitate sau cheltuieli neeligibile și sesizarea acestora;
· Furnizarea informațiilor necesare responsabilului financiar, managerului de proiect și celorlalți membri ai echipei;
· Punerea la dispoziție a documentelor și informațiilor solicitate de autorități, finanțator, auditori sau organisme de control;
· Elaborarea situațiilor privind stadiul achizițiilor, problemele identificate și măsurile luate.




[bookmark: _Hlk198286480]
Condițiile generale de participare la selecție şi recrutare
a) cetățenie-română/cetățenie a altor state membre ale Uniunii Europene - sau a statelor aparținând Spațiului Economic European și reședința în România;
b) cunoașterea limbii române, scris şi vorbit;
c) vârsta minimă de angajare reglementată de prevederile legale;
d) capacitate de exercițiu deplină;
e) stare de sănătate corespunzătoare postului, atestată pe baza adeverinței medicale eliberate de medicul de familie sau de unitățile sanitare abilitate;
f) îndeplinirea condițiilor de studii prevăzute în cererea de finanțare aprobată și în anunțul selecției;
g) îndeplinirea condiţiilor de vechime/experiență în domeniul de activitate menționat în anunţ;
h) nu a fost condamnat/(ă) definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care l-ar face incompatibil cu exercitarea funcţiei, cu excepţia situaţiei în care a intervenit reabilitarea; 
i) îndeplinirea altor condiții în funcţie de specificul proiectului;
j) acordul cu privire la prelucrarea datelor cu caracter personal, în scopul pentru care au fost colectate.


Conținut dosar de înscriere candidatură:
a) cerere de înscriere-formular;
b) copia actului de identitate sau orice alt document care atestă identitatea, potrivit legii, după caz;
c) copiile documentelor care atestă nivelul studiilor şi ale altor acte care atestă efectuarea unor specializări, copiile documentelor care atestă îndeplinirea condițiilor specifice;
d) alte acte doveditoare privind experiența/expertiza, calificările specifice aferente poziţiei (copie după carnetul de muncă şi adeverințe care să ateste vechimea în muncă, în meserie și/sau specialitatea studiilor, centralizator cu vechimea relevanta pentru candidatură, etc);
e) CV-Europass datat și semnat pe fiecare pagina (CV-ul conține obligatoriu date de contact valide: adresa de e-mail şi număr de telefon);
f) cazierul judiciar sau o declarație pe propria răspundere din care reiese faptul că nu sunt înregistrate antecedente penale (candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data interviului);
g) certificat de integritate comportamentală (se poate elibera odată cu cazierul judiciar);
h) adeverinţa medicală care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate;

i) declaraţia de disponibilitate;
k) acordul GDPR.

         Documentele doveditoare ale identităţii, studiilor şi experienţei/expertizei declarate în CV (copii ale diplomelor de studii, adeverinţe de lucru, alte documente doveditoare), semnate și parafate “conform cu originalul”, se transmit scanat în format .pdf pe adresa de e-mail secretariat.concurs@anpd.gov.ro, cu specificația „pentru concurs experți externi proiect FORMARE”.
        

 Formularele de la lit. a) și i) sunt disponibile şi pe site-ul autorității, în secțiunea proiectului: 
https://anpd.gov.ro/web/proiecte/proiecte-europene/intarirea-capacitatii-profesionistilor-in-lucrul-cu-persoanele-cu-dizabilitati/ 

         Dosarele incomplete, depuse după termenul-limită menționat în anunțul de selecție sau transmise la alte adrese de e-mail față de cea menționată în anunț vor fi declarate respinse.

*Pentru ca experiența specifică să fie considerată demonstrabilă, candidații trebuie să depună copii ale documentelor oficiale care atestă în mod cumulativ: perioada exactă de execuție, funcția sau calitatea deținută și, în mod obligatoriu, atribuțiile concrete desfășurate – dovedite prin adeverințe de specialitate, fișe de post detaliate, contracte de servicii însoțite de procese-verbale de recepție sau rapoarte de activitate validate de beneficiari, recomandări scrise.
**Stabilirea vechimii în muncă și în specialitatea studiilor se va realiza exclusiv pe baza actelor doveditoare depuse la dosar în copie certificată „conform cu originalul” de către candidat, precum copia carnetului de muncă (pentru perioadele anterioare datei de 01.01.2011), adeverințele de vechime eliberate de angajatori, raportul pe salariat din REVISAL sau extrasul generat din sistemul REGES.

În cazul dosarelor de concurs depuse în format electronic, persoanele declarate admise la proba interviului au obligația de a prezenta, cel târziu până la data semnării contractului, documentele originale ale căror copii au fost transmise în format electronic, în vederea verificării conformității acestora cu documentele prezentate în cadrul dosarului de concurs. Neprezentarea documentelor originale în termenul stabilit sau constatarea neconformității documentelor transmise în format electronic cu documentele originale atrage neîncheierea contractului de către Autoritatea Națională pentru Protecția Drepturilor Persoanelor cu Dizabilități.

În situația în care candidatul declarat admis la proba interviului nu prezintă documentele originale în termenul stabilit sau în urma verificării se constată neconformitatea acestora cu documentele transmise în format electronic, Autoritatea Națională pentru Protecția Drepturilor Persoanelor cu Dizabilități solicită candidatului clasat pe locul următor, care a obținut cel puțin 70 de puncte la proba interviului, prezentarea documentelor originale în vederea verificării conformității acestora și, după caz, încheierii contractului.

Modalitatea de recrutare şi selecţie

       Recrutarea şi selecţia persoanelor care îşi vor desfăşura activitatea în proiect se realizează conform calendarului de mai jos:
      Rezultatele obținute de candidaţi după fiecare etapă se afişează/publică la sediul ANPDPD și pe site-ul autorității, în secţiunea proiectului https://anpd.gov.ro/web/proiecte/proiecte-europene/intarirea-capacitatii-profesionistilor-in-lucrul-cu-persoanele-cu-dizabilitati/, cât și în secțiunea Despre noi/ Carieră/Anunțuri concurs 2026 https://anpd.gov.ro/web/despre-noi/cariera/anunturi-concurs-2026/, conform calendarului procedurii. Candidaţii pot formula contestaţii cu privire la rezultatele obţinute în fiecare etapă în termen de o zi lucrătoare* de la data afişării/publicării acestora.






Calendarul procedurii de recrutare şi selecţie:

	Nr. crt.
	Etapa
	Data/perioada
	Locul desfășurării

	1
	Depunerea dosarelor candidaților
	01-10.10.2026
	adresa de e-mail secretariat.concurs@anpd.gov.ro

	2
	Evaluarea şi selecția dosarelor
	12 - 14.10.2026
	Sediul ANPDPD, str. G-ral Constantin Budișteanu nr. 28C, sector 1, București

	3
	Afişarea/publicarea pe site-ul ANPDPD a rezultatelor evaluării şi selecției dosarelor
	15.10.2026
	Sediul ANPDPD, str. G-ral Constantin Budișteanu nr. 28C, sector 1, București
și pe site-ul www.anpd.gov.ro

	4
	Depunerea contestaţiilor la etapa de evaluare şi selecţie dosare
	*24 ore de la afișarea /publicarea rezultatelor evaluării şi selecției dosarelor
	adresa de e-mail secretariat.concurs@anpd.gov.ro

	5
	Soluţionarea contestaţiilor
	19.10.2026
	Sediul ANPDPD, str. G-ral Constantin Budișteanu nr. 28C, sector 1, București
și pe site-ul www.anpd.gov.ro

	6
	Afişarea/publicarea pe site-ul ANPDPD a rezultatelor soluţionării contestaţiilor
	20.10.2026
	Sediul ANPDPD, str. G-ral Constantin Budișteanu nr. 28C, sector 1, București
și pe site-ul www.anpd.gov.ro

	7
	
Desfăşurarea interviului

	21 - 26.10.2026
	Online pe platforma ZOOM

	8
	Afişarea/publicarea pe site-ul ANPDPD a rezultatelor interviului
	27.10.2026
	Sediul ANPDPD, str. G-ral Constantin Budișteanu nr. 28C, sector 1, București
și pe site-ul www.anpd.gov.ro

	9
	Depunerea contestațiilor formulate cu privire la rezultatele interviului
	*24 ore de la afişarea/ publicarea rezultatelor interviului
	[bookmark: _GoBack]Sediul ANPDPD, str. G-ral Constantin Budișteanu nr. 28C, sector 1, București și la adresa de e-mail: secretariat.concurs@anpd.gov.ro

	10
	Soluţionarea contestaţiilor şi afişarea/publicarea pe site-ul ANPDPD a rezultatelor soluţionării contestaţiilor
	29.10.2026
	Sediul ANPDPD, str. G-ral Constantin Budișteanu nr. 28C, sector 1, București
și pe site-ul www.anpd.gov.ro

	11
	Afişarea/publicarea pe site-ul ANPDPD a rezultatelor procedurii de recrutare şi selecţie
	30.10.2026
	Sediul ANPDPD, str. G-ral Constantin Budișteanu nr. 28C, sector 1, București
și pe site-ul www.anpd.gov.ro



Mențiune: Calendarul este informativ. Datele pot suporta mici modificări, iar informarea cu datele următoarelor etape, precum și orele de susținere, se vor afișa pe site-ul autorității la rubrica destinată concursului de selecție și recrutare experți externi, https://anpd.gov.ro/web/proiecte/proiecte-europene/intarirea-capacitatii-profesionistilor-in-lucrul-cu-persoanele-cu-dizabilitati/, precum și în secțiunea Despre noi/Carieră/Anunțuri concurs 2026 Anunțuri concurs 2026 – Autoritatea Naţională pentru Protecția Drepturilor Persoanelor cu Dizabilități.

NOTA: angajarea efectivă a persoanelor declarate admise este condiţionată de aprobarea unei notificări de către autoritatea de management competentă.


Bibliografie interviu:

I. Hotărârea Guvernului nr. 234/2022 privind atribuţiile, organizarea şi funcţionarea Autorităţii Naţionale pentru Protecţia Drepturilor Persoanelor cu Dizabilități;
II. Legea nr. 448/2006 privind protecţia şi promovarea drepturilor persoanelor cu handicap, republicată, cu modificări şi completări ulterioare;
III. Hotărârea Guvernului nr. 268/2007 pentru aprobarea Normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap, republicată, cu modificări şi completări ulterioare;
IV. Ghidul Solicitantului Condiții Specifice “Întărirea capacității profesioniștilor în lucrul cu persoanele cu dizabilități”
Program: „Programul Incluziune și Demnitate Socială PIDS“ 
Prioritate: P07 „Sprijin pentru persoanele cu dizabilități“ 
Obiectiv specific: ESO4.11_Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung 
Acțiunea 7.8 Măsuri de formare continua a personalului care lucrează cu și pentru persoanele cu dizabilități



PREȘEDINTE

Ana RĂDULESCU













CERERE DE INSCRIERE
în procedura de selecție și recrutare a experților pentru angajarea pe bază de contract individual de muncă, pe perioadă determinată, pentru posturile înființate în afara organigramei, pentru desfășurarea de activități în cadrul proiectului:
 “Întărirea capacității profesioniștilor în lucrul cu persoanele cu dizabilități”, cod SMIS: 362911


Doamna președinte,

Subsemnatul/Subsemnata ……………………………………………………………………………………
Telefon :……………………………………………
Email: ……………………………………………….
solicit prin prezenta înscrierea mea în procedura de recrutare și selecție a experților pentru angajarea pe bază de contract individual de muncă, pe perioadă determinată, pentru posturile înființate în afara organigramei, în cadrul proiectului “Întărirea capacității profesioniștilor în lucrul cu persoanele cu dizabilități”, cod SMIS: 362911, pentru ocuparea poziției de ............................................... și depun anexat documentația necesară, astfel cum a fost precizată în anunțul de selecție.


 Data:										Semnătura:

                      

Anexa la Anunțul de recrutare și selecție personal - Declarația privind acordul pentru prelucrarea datelor cu caracter personal


ACORD
pentru prelucrarea datelor cu caracter personal


Subsemnatul / Subsemnata ______________________________________________________ posesor al CI/BI seria _________  nr. _________ eliberat la data de ____________________ ____________________ candidat(ă) pentru ocuparea postului de ______________________ ___________________________  în cadrul proiectului “Întărirea capacității profesioniștilor în lucrul cu persoanele cu dizabilități”,  cod SMIS: 362911, îmi exprim acordul pentru prelucrarea și colectarea de către ANPDPD a datelor mele cu caracter personal pe durata procesului de selecție și, dacă va fi cazul, pe durata derulării raporturilor de muncă, în condițiile prevăzute de Regulamentul (UE) NR. 2016/679 privind protecția persoanelor fizice în ceea ce privește prelucrarea datelor cu caracter personal. 



Semnătura: 									Data: 







Declarație de disponibilitate


Subsemnatul/Subsemnata 
…………………………………………………………………………………………………………………………………………
Telefon :……………………………………………
Email: ……………………………………………….


Menționez că sunt / nu sunt disponibil(ă) pentru a desfășura activități în cadrul proiectului ”Întărirea capacității profesioniștilor în lucrul cu persoanele cu dizabilități”,  cod SMIS: 362911, în limita numărului de ore/zi stabilite în cadrul proiectului. 
Menționez că am disponibilitatea /nu am disponibilitatea de a efectua deplasări în țară.



Data:										Semnătura:

